b"\n_START_ARTICLE_\nZapperb\xc3\xb8rn\n_START_PARAGRAPH_\nZapperb\xc3\xb8rn er et begreb som er inspireret af TV'ets fjernbetjening, hvor man zapper gennem kanalerne for at finde noget interessant. N\xc3\xa5r d\xc3\xa9t, man s\xc3\xa5 finder, begynder at kede \xc3\xa9n, zapper man videre._NEWLINE_Zapperb\xc3\xb8rn har det n\xc3\xa6sten lige s\xc3\xa5dan i forhold til hverdagen. De kan ikke fordybe sig i en ting \xe2\x80\x93 bestandigt l\xc3\xb8srives de af andre inputs og n\xc3\xa5r aldrig til mere end en overfladisk oplevelse. De laver gerne flere ting p\xc3\xa5 \xc3\xa9n gang \xe2\x80\x93 halvhjertet \xe2\x80\x93 og er meget kr\xc3\xa6vende med hensyn til materielle ting og stimulation. Disse b\xc3\xb8rn kaldes ogs\xc3\xa5 surferb\xc3\xb8rn._NEWLINE_Det diskuteres, hvilke faktorer der g\xc3\xb8r b\xc3\xb8rn til zapperb\xc3\xb8rn."